stanford-oval/wikipedia huggingface dataset:
ธรณีนี่นี้ใครครอง
การสร้างเป็นละครโทรทัศน์

ธรณีนี่นี้ใครครอง ถูกสร้างครั้งแรกในรูปแบบละครโทรทัศน์ เมื่อปี พ.ศ. 2541 โดยธิติมา สังขพิทักษ์ นักแสดงนำของเรื่องคือ แอนดริว เกร้กสัน, ปิยธิดา วรมุสิก ธิติมาได้นำกลับมาสร้างใหม่อีกครั้งโดยให้สัมภาษณ์กับทางเดลินิวส์ว่าเหตุผลคือ "เป็นบทประพันธ์ที่สนุก เนื้อเรื่องน่าที่จะกลับเอามาทำใหม่ ละครรีเมคคือละครที่ประสบความสำเร็จแล้วครั้งนั้น การที่แหม่มหรือผู้จัดหลายคนที่นำละครรีเมคกลับมาทำใหม่ แหม่มเชื่อว่าไม่ได้เป็นแฟชั่นหรืออะไรหรอก"เนื้อเรื่องเกี่ยวกับการเกษตร ให้แง่คิดจากการเอาพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตรเรื่องเศรษฐกิจพอเพียงมาใช้ โดยจะมีอาทิจกับดรุณีเป็นตัวแทนของเกษตรกรคนรุ่นใหม่ ซึ่งธิติมาได้กล่าวก่อนหน้านี้ว่าเคยมีคนเรียกร้องให้ทำหลายครั้ง แต่ยังหานักแสดงที่คิดว่าตรงกับบทประพันธ์ไม่ได้ก็เลยไม่ได้ทำ
การสร้างเป็นละครโทรทัศน์ > คัดเลือกนักแสดง

ธิติมา ผู้ผลิตธรณีนี่นี้ใครครอง ทั้งในปี พ.ศ. 2541 และ พ.ศ. 2555 กล่าวถึงการวางตัวเลือก ณเดชน์มาแสดงนำในบทอาทิจ และอุรัสยาในบทดรุณีว่า หลังจากที่เคยเห็นสองคนนี้แสดงร่วมกันใน ดวงใจอัคนี ระหว่างนั้นธิติมาได้อ่านนวนิยายเรื่อง ธรณีนี่นี้ใครครอง แล้วรู้สึกว่าตัวละครในนิยายมีความคล้ายคลึงกับทั้งสองคน โดยมียุทธนา ลอพันธุ์ไพบูลย์ ผู้กำกับละครได้แสดงความคิดเห็นสนับสนุนไว้ว่า "อาทิจเหมือนณเดชน์ตรงที่เป็นคนที่มาจากต่างจังหวัด มุ่งมั่น ซื่อ มีน้ำใจ และมีอารมณ์ขันนิดหน่อย" แต่ในส่วนของบทดรุณี ยุทธนามองว่าไม่ค่อยตรงกับอุรัสยาเท่าไหร่นัก แต่ก็กล่าวว่ามั่นใจในการแสดงดังนี้ "เชื่อว่าญาญ่าจะเล่นเป็นดรุณีที่เหวี่ยงวีน ขี้อิจฉาได้ดีแน่นอน ที่สำคัญวัยของญาญ่าตรงกับดรุณีในนิยายพอดี" จนในที่สุดธิติมาได้ตัดสินใจเลือกณเดชน์ และอุรัสยาเข้ามาแสดงละครเรื่องนี้ในฉบับปี พ.ศ. 2555
การสร้างเป็นละครโทรทัศน์ > สถานที่ถ่ายทำ

การถ่ายทำของละครเรื่องนี้ของปี 2554-2555 ได้ใช้สถานที่มากมายและอยู่ไกลจากกรุงเทพ โดยส่วนใหญ่จะเป็นจังหวัดเชียงใหม่ อาทิเช่น แม่กลางหลวง ดอยอินทนนท์ อำเภอจอมทอง ฉากที่ใช้สำหรับเป็นไร่ส้มจะอยู่ที่ฝาง ไร่สตอเบอรี่อยู่ดอยอ่างขาง ระหว่างทางที่มีดอกนางพญาเสือโคร่งอยู่ดอยปุย ตัวบ้านอยู่สันกำแพง ส่วนไร่กะหล่ำปลีอยู่ภูทับเบิก จังหวัดเพชรบูรณ์ ทางเดินและโรงเก็บรถแทรกเตอร์อยู่ที่ปากช่อง นาข้าว ถ่ายทำที่หุบเมย จังหวัดนครนายก เหตุที่ใช้สถานที่เยอะยุทธนาให้เหตุผลว่า "ละครเรื่องหนึ่งจะสมบูรณ์ได้ไม่ใช่แค่เนื้อเรื่องหรือนักแสดง โลเกชั่นก็เป็นส่วนสำคัญที่ทำให้คนดูรู้สึกได้ถึงบรรยากาศที่ในนิยายได้อธิบายไว้" ไปจนถึงส่งเสริมการท่องเที่ยวประเทศไทย เนื่องจากละครไทยได้รับความนิยมในประเทศจีนด้วย
นักแสดง

| นักแสดงหลัก> บทบาท | นักแสดงหลัก> พ.ศ. 2541 | นักแสดงหลัก> พ.ศ. 2555 |
| --- | --- | --- |
| อาทิจ | แอนดริว เกร้กสัน | ณเดชน์ คูกิมิยะ |
| ดรุณี | ปิยธิดา วรมุสิก | อุรัสยา เสปอร์บันด์ |
| คุณย่าแดง | จุรี โอศิริ | ดวงตา ตุงคะมณี |
นักแสดงสมทบ
| ทองประศรี | กนกวรรณ บุรานนท์ | ชมพู่ ก่อนบ่าย |
| น้าแก้ว | อัจฉราพรรณ ไพบูลย์สุวรรณ | ดารณีนุช โพธิปิติ |
| เวทางค์ | จาตุรงค์ โกลิมาศ | วิวิศน์ บวรกีรติขจร |
| วิยะดา | อาภรณ์ ทิชากร | สุมนทิพย์ เหลืองอุทัย |
| อึ่ง | เบญจพล เชยอรุณ | เฉลิมพล ทิฆัมพรธีระวงศ์ |
| พัน | ชาคริต รุมพล | กนกพงศ์ อนุรักษ์จรรยง |
| ต็อด | วรเชษฐ์ นิ่มสุวรรณ | เอกริน อารีรักษ์ |
| วิไลลักษณ์ | วิยะดา อุมารินทร์ | ดารัณ ฐิตะกวิน |
ประเวทย์: เวนย์ ฟอลโคเนอร์
| ไพฑูรย์ (หัวหน้าคนงาน) | ธงชัย ประสงค์สันติ | เบญจพล เชยอรุณ |
เกร็ง: กล้วย เชิญยิ้ม
| คำมา | อัญชลี ไชยศิริ | ศิรินุช เพ็ชรอุไร |
| สิงห์ทอง | ไพโรจน์ ใจสิงห์ | ศานติ สันติเวชกุล |
| จิ๋ว | วรรณภา คำสงค์ |  |
| แจ๋ว (2541)/จิ๋วแจ๋ว (2555) | กุลธิดา อักษรนันทน์ | ขวัญชีวา เอี่ยมสะอาด |
| ตุ๊ (เมียไพฑูรย์) | ดารณีนุช โพธิปิติ | ปาจรีย์ ณ นคร |
| ทองประสาน |  | ฐิภารินทร์ ยอดธนาสวัสดิ์ |
| ทองประสม |  | นวพร บุญมี |
นักแสดงรับเชิญ
| ประวิทย์ (พ่ออาทิจ) | อภิชาติ หาลำเจียก | ภาณุเดช วัฒนสุชาติ |
| พูนทรัพย์ (แม่อาทิจ) | ทัศน์วรรณ เสนีย์วงศ์ ณ อยุธยา | ก้ามปู สุวรรณปัทม์ |
| รุจ |  | ธนพล จารุจิตรานนท์ |
| ทองใบ | ภาคภูมิ สายสุดใจ | จาตุรงค์ โกลิมาศ |
| ลูกสาวคุณย่าแดง | ธิติมา สังขพิทักษ์ |  |
ยรรยง: วีระชัย หัตถโกวิท
| ตุลยานี (ตุ่น) | พาเมล่า เบาว์เด้น | สาวิตรี สุทธิชานนท์ |
การตอบรับ > คำวิจารณ์

ในช่วงแรกที่ธรณีนี่นี้ใครครอง ฉบับ พ.ศ. 2555 ออกอากาศทางคมชัดลึก ได้วิจารณ์ว่าดูขาด ๆ เกิน ๆ การเปิดตัวสะดุดและติดขัดไปบ้าง นักแสดงยังรับส่งอารมณ์กันได้ไม่ลื่นไหลเพียงพอที่จะให้คนดูคล้อยตามรวมถึงบทสนทนาที่ดูเหมือนจงใจยัดเยียดคำพูดของย่าแดง ที่เป็นคติแง่คิดต่าง ๆ นานา ที่พยายามจะให้ลึกซึ้งกินใจมากเกินไปในบางครั้ง ทำให้ขาดความเป็นธรรมชาติ แต่กลับลำทันได้บ้างในช่วงกลางและท้ายเรื่อง จนละครไปแล้วอาจจะยังไม่เพียงพอสำหรับคนดูที่คาดหวังกับเรื่องนี้ ส่วนปิยนุช รัตนานุกูล จากกรุงเทพธุรกิจ วิจารณ์ละครเรื่องนี้ในฉบับเดียวกันไว้ว่า "ละครเรื่องนี้เติมความสดให้กับคุณค่าวิถีไทย มีทั้งวัตถุดิบทางภูมิปัญญา คุณภาพนักแสดง ปริบททางวัฒนธรรมและภูมิทัศน์อันงดงามของประเทศที่น่าจะเผยแพร่ให้ชาวโลกรับรู้"
การตอบรับ > ผลการสำรวจความนิยม (พ.ศ. 2555)

เอแบคโพล ได้รายงานผลการวิจัยเชิงสำรวจเรื่อง สุดยอดของความบันเทิง แห่งปี 2555 โดยธรณีนี่นี้ใครครอง ได้อันดับที่ 2 ประเภท ละครไทย ที่เป็นที่ชื่นชอบมากที่สุดในปี 2555 (ร้อยละ 7.0) รองจากแรงเงา ส่วนกรุงเทพโพลล์ เผยผลสำรวจความคิดเห็นประชาชนเรื่อง ที่สุดของความคิดสร้างสรรค์แห่งปี 2555 ได้ในอันดับที่ 4 (ร้อยละ 4.5) ละครทีวีของไทยที่สร้างสรรค์มากที่สุดในรอบปี 2555
การตอบรับ > รางวัล

| ฉบับละครโทรทัศน์ ปี 2555 นำแสดงโดย ณเดชน์ คูกิมิยะ, อุรัสยา เสปอร์บันด์> สาขารางวัล | ฉบับละครโทรทัศน์ ปี 2555 นำแสดงโดย ณเดชน์ คูกิมิยะ, อุรัสยา เสปอร์บันด์> ผู้มอบรางวัล | ฉบับละครโทรทัศน์ ปี 2555 นำแสดงโดย ณเดชน์ คูกิมิยะ, อุรัสยา เสปอร์บันด์> ผลการตัดสิน | ฉบับละครโทรทัศน์ ปี 2555 นำแสดงโดย ณเดชน์ คูกิมิยะ, อุรัสยา เสปอร์บันด์>  |
| --- | --- | --- | --- |
| นักแสดงชายยอดนิยม (ณเดชน์ คูกิมิยะ) | ทีวีสาม แฟนคลับ อวอร์ด 2012 | ได้รับรางวัล |  |
| นักแสดงหญิงยอดนิยม (อุรัสยา เสปอร์บันด์) | ทีวีสาม แฟนคลับ อวอร์ด 2012 | ได้รับรางวัล |  |
| ละครยอดนิยม | ทีวีสาม แฟนคลับ อวอร์ด 2012 | ได้รับรางวัล |  |
| แม่พระแห่งปี (ดวงตา ตุงคะมณี) | สีสันบันเทิง อวอร์ด 2012 | ได้รับรางวัล |  |
| นักแสดงนำชายยอดเยี่ยม (ณเดชน์ คูกิมิยะ) | ท็อปอวอร์ด 2012 | ได้รับรางวัล |  |
| นักแสดงนำหญิงยอดเยี่ยม (อุรัสยา เสปอร์บันด์) | ท็อปอวอร์ด 2012 | เสนอชื่อเข้าชิง |  |
| ละครยอดเยี่ยม | ท็อปอวอร์ด 2012 | เสนอชื่อเข้าชิง |  |

| นักแสดงนำชายยอดนิยม (ณเดชน์ คูกิมิยะ) | คมชัดลึก อวอร์ด ครั้งที่ 10 | เสนอชื่อเข้าชิง |  |
| นักแสดงนำหญิงยอดนิยม (อุรัสยา เสปอร์บันด์) | คมชัดลึก อวอร์ด ครั้งที่ 10 | ได้รับรางวัล |  |
|  | คมชัดลึก อวอร์ด ครั้งที่ 10 | ได้รับรางวัล |  |
ละครยอดนิยม: 
| สุดยอดเพลงประกอบละครแห่งปี (ให้รักมันโตในใจ) | Gmember Awards 2013 | เสนอชื่อเข้าชิง |  |
| นักแสดงนำชาย สาขาละครที่สุดแห่งปี 2012 (ณเดชน์ คูกิมิยะ) | Daradaily The Great Awards 2012 | ได้รับรางวัล |  |
| ดารานำชายเมขลามหานิยมแห่งปี (ณเดชน์ คูกิมิยะ) | รางวัลเมขลา ครั้งที่ 25 | ได้รับรางวัล |  |
| ดารานำหญิงเมขลามหานิยมแห่งปี (อุรัสยา เสปอร์บันด์) | รางวัลเมขลา ครั้งที่ 25 | ได้รับรางวัล |  |
| นักแสดงชายยอดเยี่ยม (ณเดชน์ คูกิมิยะ) | รางวัลนาฏราช ครั้งที่ 4 | ได้รับรางวัล |  |
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 29 มิถุนายน พ.ศ. 2555 | 8.3 |
| 2 | 30 มิถุนายน พ.ศ. 2555 | 6.6 |
| 3 | 1 กรกฎาคม พ.ศ. 2555 | 6.6 |
| 4 | 6 กรกฎาคม พ.ศ. 2555 | 7.1 |
| 5 | 7 กรกฎาคม พ.ศ. 2555 | 6.8 |
| 6 | 8 กรกฎาคม พ.ศ. 2555 | 7.2 |
| 7 | 13 กรกฎาคม พ.ศ. 2555 | 8.0 |
| 8 | 14 กรกฎาคม พ.ศ. 2555 | 7.1 |
| 9 | 15 กรกฎาคม พ.ศ. 2555 | 7.4 |
| 10 | 20 กรกฎาคม พ.ศ. 2555 | 7.0 |
| 11 | 21 กรกฎาคม พ.ศ. 2555 | 7.6 |
| 12 | 22 กรกฎาคม พ.ศ. 2555 | 7.1 |
| 13 | 27 กรกฎาคม พ.ศ. 2555 | 7.4 |
| 14 | 28 กรกฎาคม พ.ศ. 2555 | 6.8 |
| 15 | 29 กรกฎาคม พ.ศ. 2555 | 7.5 |
| 16 | 3 สิงหาคม พ.ศ. 2555 | 8.5 |
| 17 | 4 สิงหาคม พ.ศ. 2555 | 10.6 |
แหล่งข้อมูลอื่น

ละคร ธรณีนี่นี้ ใครครอง The Official
ธรณีนี่นี้ใครครอง Thaitv3.com
เรื่องย่อ แนะนำตัวละคร "ธรณีนี่นี้ใครครอง"  เก็บถาวร 2016-03-04 ที่ เวย์แบ็กแมชชีน Manager.co.th
อัปเดตข้อมูลละครล่าสุด เก็บถาวร 2016-03-05 ที่ เวย์แบ็กแมชชีน Popcornfor2.com
ธรณีนี่นี้ใครครอง ที่สยามโซน
ณเดชน์ คูกิมิยะ รับบทเป็น อาทิจ (2555)
ธิติมา สังขพิทักษ์ ผู้ผลิตละคร
หมู่เกาะชานตาร์

| หมู่เกาะชานตาร์ Шантарские острова |
| --- | --- |
กลุ่มเกาะ
แผนที่หมู่เกาะชานตาร์
ที่ตั้งของหมู่เกาะชานตาร์ในทะเลโอคอตสค์
ประเทศ: สหพันธรัฐรัสเซีย
หน่วยองค์ประกอบของประเทศรัสเซีย: เขตสหพันธ์ตะวันออกไกล
ดินแดนของประเทศรัสเซีย: ดินแดนคาบารอฟสค์
ความสูง: 720 เมตร (2,360 ฟุต)
หมู่เกาะชานตาร์ (รัสเซีย: Шантарские острова, อักษรโรมัน: Shantarskiye ostrova) เป็นกลุ่มเกาะที่มีจำนวนทั้งหมด 15 เกาะ ตั้งอยู่บริเวณชายฝั่งตะวันตกเฉียงเหนือของทะเลโอคอตสค์ ทางตะวันออกของอ่าวอูดา และทางเหนือของอ่าวอะคาเดมี หมู่เกาะนี้ส่วนใหญ่ประกอบด้วยหน้าผาสูงชัน แต่มีความสูงปานกลาง โดยจุดที่สูงที่สุดของหมู่เกาะอยู่ที่ 720 เมตร ชื่อของหมู่เกาะมีรากศัพท์มาจากภาษานิฟค์ โดยมาจากคำว่า ч’андь č’and’ ซึ่งหมายถึง "สีขาว"
ปัจจุบันหมู่เกาะนี้ไม่มีประชากรอาศัยอยู่
แหล่งข้อมูลอื่น

Ice ridging
Bird life
Tracking Steller’s Sea Eagles
55°00′N 137°36′E﻿ / ﻿55.000°N 137.600°E﻿ / 55.000; 137.600
| --- | --- |
ฐานข้อมูลการควบคุมรายการหลักฐาน :  VIAF
หลวงศรียศ

| หลวงศรียศ |
| --- | --- |
สมุหพระกลาโหม
เกิด: ?
ถึงแก่กรรม: ?
หลวงศรียศ (?-?) เป็นขุนนางคนสำคัญในรัชสมัยสมเด็จพระไชยราชาธิราช และได้ร่วมกับขุนพิเรนทรเทพ ขุนอินทรเทพ และหมื่นราชเสน่หา (นอกราชการ) ร่วมก่อการโค่นอำนาจขุนวรวงศาธิราชและแม่หยัวศรีสุดาจันทร์
หลวงศรียศ เกิดที่บ้านลานตากฟ้า แขวงเมืองนครปฐม แต่เมื่อใดและมีนามเดิมว่าอย่างไรไม่ปรากฏ ปรากฏตัวครั้งแรกในพระราชพงศาวดารเมื่อได้เข้าร่วมกับสมเด็จพระชัยราชาธิราชก่อการรัฐประหารสมเด็จพระรัษฎาธิราชกุมารในปี พ.ศ. 2077 จนปี พ.ศ. 2091 เมื่อสมเด็จพระยอดฟ้า พระราชโอรสของสมเด็จพระไชยราชาธิราชซึ่งครองราชย์สืบต่อจากพระราชบิดาเมื่อปี พ.ศ. 2089 ได้ถูกแม่หยัวศรีสุดาจันทร์และขุนวรวงศาธิราชปลงพระชนม์ด้วยการวางยาพิษในพระกระยาหารเช่นเดียวกับพระราชบิดา หลวงศรียศจึงได้ร่วมมือกับขุนนางอีก 3 ท่านโค่นอำนาจของขุนวรวงศาธิราชและแม่หยัวศรีสุดาจันทร์พร้อมกับทูลอัญเชิญสมเด็จพระมหาจักรพรรดิ พระราชอนุชาต่างพระราชมารดาของสมเด็จพระไชยราชาธิราช ซึ่งผนวชอยู่ ณ วัดราชประดิษฐาน ขึ้นครองสิริราชสมบัติทรงพระนามว่าสมเด็จพระมหาจักรพรรดิ หลวงศรียศจึงได้รับการปูนบำเหน็จเป็นเจ้าพระยามหาเสนาที่สมุหพระกลาโหม พร้อมกับพระราชทานลูกพระสนมองค์หนึ่งให้เป็นภรรยาและเครื่องประดับยศอีกมากมาย
หลวงศรียศ หรือเจ้าพระยามหาเสนาบดีถึงแก่อสัญกรรมเมื่อใดไม่ปรากฏแต่หายสาบสูญไปในการกบฏของพระศรีศิลป์
ในวัฒนธรรมสมัยนิยม

มีนักแสดงผู้รับบท หลวงศรียศ ได้แก่
ศุภกรณ์ กิจสุวรรณ จากภาพยนตร์เรื่อง สุริโยไท (2544)
ฤทธิ์ ลือชา จากละครเรื่อง กษัตริยา (2546)
พระเจ้าบรมวงศ์เธอ กรมหมื่นพงษาดิศรมหิป

| พระเจ้าบรมวงศ์เธอ กรมหมื่นพงษาดิศรมหิป |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

อธิบดีกรมพิพิธภัณฑ์
ดำรงตำแหน่ง: 5 เมษายน พ.ศ. 2430

ประสูติ: 27 สิงหาคม พ.ศ. 2404
สิ้นพระชนม์: 28 มกราคม พ.ศ. 2479 (74 ปี)
พระราชทานเพลิง: 27 มกราคม พ.ศ. 2480 พระเมรุ วัดเทพศิรินทราวาส
หม่อม: 7 คน
พระบุตร: 23 องค์
ราชสกุล: ชยางกูร
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาเที่ยง ในรัชกาลที่ 4
พระเจ้าบรมวงศ์เธอ กรมหมื่นพงษาดิศรมหิป ประทับยืนพระองค์ที่ 2 จากขวา
พระรูป ในขณะมีพระชนมายุ ราว 17 พรรษา เมื่อครั้งยังทรงดำรงพระอิศริยยศ เป็น พระเจ้าน้องยาเธอ พระองค์เจ้าไชยานุชิต
พระเจ้าบรมวงศ์เธอ กรมหมื่นพงษาดิศรมหิป (27 สิงหาคม พ.ศ. 2404 – 28 มกราคม พ.ศ. 2479) เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง เป็นต้นราชสกุลชยางกูร ทรงเคยดำรงตำแหน่งองคมนตรีในพระบาทสมเด็จพระจุลจอมเกล้าเจ้าอยู่หัว และเป็นอธิบดีกรมพิพิธภัณฑ์พระองค์แรก
พระประวัติ

พระเจ้าบรมวงศ์เธอ กรมหมื่นพงษาดิศรมหิป มีพระนามเดิมว่า พระเจ้าลูกยาเธอ พระองค์เจ้าไชยานุชิต เป็นพระราชโอรสพระองค์ที่ 55 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง พระสนมเอก (ธิดาพระยาอัพภันตริกามาตย์ (ดิศ โรจนดิศ)) เมื่อวันอังคาร เดือน 9 แรม 6 ค่ำ ปีระกาตรีศก จ.ศ. 1223 ตรงกับวันที่ 27 สิงหาคม พ.ศ. 2404 มีพระโสทรภราดาและพระโสทรภคินีได้แก่
พระเจ้าบรมวงศ์เธอ กรมหลวงสมรรัตนศิริเชฐ
พระเจ้าบรมวงศ์เธอ พระองค์เจ้าเสวตรวรลาภ
พระเจ้าบรมวงศ์เธอ พระองค์เจ้าศรีนาคสวาดิ
พระเจ้าบรมวงศ์เธอ กรมหมื่นราชศักดิ์สโมสร
พระเจ้าบรมวงศ์เธอ พระองค์เจ้ากนกวรรณเลขา
พระเจ้าบรมวงศ์เธอ พระองค์เจ้าหญิง
พระเจ้าบรมวงศ์เธอ พระองค์เจ้าแขไขดวง
พระเจ้าบรมวงศ์เธอ พระองค์เจ้าจรูญฤทธิเดช
พระเจ้าบรมวงศ์เธอ พระองค์เจ้าพวงสร้อยสอางค์
พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี (พระราชธิดาในพระบาทสมเด็จพระพุทธยอดฟ้าจุฬาโลกมหาราช และเจ้าจอมมารดาทองสุก ในรัชกาลที่ 1) พระมเหสีในพระบาทสมเด็จพระพุทธเลิศหล้านภาลัย โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก ที่เป็นพระราชธิดาของพระเจ้าอินทวงศ์แห่งเวียงจันทน์
ปี พ.ศ. 2417 ขณะมีพระชันษาได้ 13 ปี ทรงผนวชเป็นสามเณรที่วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาปวเรศวริยาลงกรณ์  ทรงเป็นพระอุปัชฌาย์ ต่อมา ปี พ.ศ. 2424 ทรงผนวชเป็นพระภิกษุ
ในรัชสมัยพระบาทสมเด็จพระจุลจอมเกล้าเจ้าอยู่หัว พระเจ้าน้องยาเธอ พระองค์เจ้าไชยานุชิต ทรงดำรงตำแหน่งผู้ว่าการมิวเซียมหลวง ต่อมาทรงดำรงตำแหน่งอธิบดีกรมพิพิธภัณฑ์พระองค์แรก เมื่อ พ.ศ. 2430 ภายหลังจากที่ยกฐานะเป็นกรม หนึ่งในกระทรวงธรรมการ ทรงรับราชการกรมชลประทาน ทรงอำนวยการขุดคลองตั้งแต่คลองสิบสี่ถึงคลองยี่สิบเอ็ดในจังหวัดฉะเชิงเทรา เป็นนายด่าน ควบคุมการซ่อมแปลงพระที่นั่ง ทรงทำฉัตรทองนาคเงิน 9 ชั้นในการพระเมรุกรมพระราชวังบวรวิไชยชาญ และทรงปฏิสังขรณ์พระอารามต่าง ๆ เช่น วัดพระศรีรัตนศาสดาราม นอกจากนี้ยังทรงดำรงตำแหน่งองคมนตรี (เดิมคือ ปรีวีเคาน์ซิล) เมื่อวันที่ 7 พฤษภาคม พ.ศ. 2430 ในปี พ.ศ. 2445 ทรงพระกรุณาโปรดเกล้าฯ ให้เป็นมรรคนายกวัดสุทัศนเทพวรารามราชวรมหาวิหาร อีกทั้งยังทรงเป็นกรรมสัมปาทิกหอพระสมุดวชิรญาณสำหรับพระนคร โดยทรงดำรงตำแหน่งเป็นสภานายก เลขาธิการ สารานิยกร ผู้ช่วยเหรัญญิก และปฏิคม 
นอกจากนี้ พระองค์ยังเป็นพระบรมวงศานุวงศ์พระองค์หนึ่งที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เสด็จไปทรงเปลื้องเครื่องพระศรีรัตนศาสดาราม
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นพงษาดิศรมหิป มุสิกนาม ทรงศักดินา 15000 เมื่อวันที่ 11 พฤศจิกายน พ.ศ. 2441 พร้อมทั้งพระราชทานเครื่องยศอันประกอบด้วย พระมาลาเส้าสะเทิน, ประคำทอง, ฉลองพระองค์เข้มขาบจีบเอว, เจียรบาด, พระแสงดาบญี่ปุ่นฝักถม, กากระบอกถาดรองทองคำ, และหีบหมากเสวยทองคำลงยาตรามงกุฏ
ต่อมาวันที่ 23 ตุลาคม พ.ศ. 2453 ในรัชสมัยพระบาทสมเด็จพระมงกุฎเกล้าเจ้าอยู่หัว จึงเปลี่ยนคำนำพระนามเป็นพระเจ้าบรมวงศ์เธอ
การสิ้นพระชนม์

พระเจ้าบรมวงศ์เธอ กรมหมื่นพงษาดิศรมหิป สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันอังคาร ขึ้น 5 ค่ำ เดือน 3 ปีกุน สัปตศก จ.ศ. 1297 ตรงกับวันที่ 28 มกราคม พ.ศ. 2478 (หรือ พ.ศ. 2479 ตามปฏิทินใหม่) สิริพระชันษา 74 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 27 มกราคม พ.ศ. 2479 (หรือ พ.ศ. 2480 ตามปฏิทินใหม่)
สาเหตุการสิ้นพระชนม์นั้น สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงระบุไว้ใน สาส์นสมเด็จ ว่า "เกล้ากระหม่อมได้ไปเยี่ยมประชวรเมื่อวันที่ 27 ได้ความว่า ทรงรื่นเริงตรุษจีน มีการเลี้ยง เสวยหมูหันแล้วเที่ยวทรงรถกลางคืนตากอากาศหนาว ทำให้ประชวรพระอุทรเสียและพระปัปผาสะอักเสบ"
สถานที่และสิ่งสืบเนื่องด้วยพระนาม

คลองพระองค์เจ้าไชยานุชิต
ตลาดน้ำคลองพระองค์เจ้าไชยานุชิต คลองพระองค์เจ้าไชยานุชิต]
ชุมชนบ้านคลองเจ้า (คลองพระองค์เจ้าไชยานุชิต) ม.7 ต.เปร็ง อ.บางบ่อ จ.สมุทรปราการ
ศาลเจ้าพ่อปึงเถ่ากง(คลองเจ้า) ริมคลองพระองค์เจ้าไชยานุชิต จ.สมุทรปราการ
พระเกียรติยศ > พระอิสริยยศ

พระเจ้าลูกยาเธอ พระองค์เจ้าไชยานุชิต (27 สิงหาคม พ.ศ. 2404 – 1 ตุลาคม พ.ศ. 2411)
พระเจ้าน้องยาเธอ พระองค์เจ้าไชยานุชิต (1 ตุลาคม พ.ศ. 2411 – 11 พฤศจิกายน พ.ศ. 2441)
พระเจ้าน้องยาเธอ กรมหมื่นพงษาดิศรมหิป (11 พฤศจิกายน พ.ศ. 2441 – 23 ตุลาคม พ.ศ. 2453)
พระเจ้าบรมวงศ์เธอ กรมหมื่นพงษาดิศรมหิป (23 ตุลาคม พ.ศ. 2453 – 28 มกราคม พ.ศ. 2479)
| ธรรมเนียมพระยศของ พระเจ้าบรมวงศ์เธอ กรมหมื่นพงษาดิศรมหิป |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > เครื่องราชอิสริยาภรณ์

พ.ศ. 2441 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2430 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2433 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. ไม่ปรากฏ –  เหรียญจักรพรรดิมาลา (ร.จ.พ.)
พ.ศ. ไม่ปรากฎ –  เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
พ.ศ. ไม่ปรากฎ –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
ทั้งนี้ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้เรียกคืนเครื่องราชอิสริยาภรณ์ทั้งหมดจากพระเจ้าบรมวงศ์เธอ กรมหมื่นพงษาดิศรมหิป เมื่อเดือนพฤศจิกายน พ.ศ. 2446 จากคดีปลอมแปลงธนบัตรสยามร่วมกับเจ้าหมื่นศรีสรรักษ์​ (เพ่ง บุนนาค) และชาวญี่ปุ่น
สโมสรฟุตบอลปลวกแดง ยูไนเต็ด

สโมสรฟุตบอลปลวกแดง ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่ตำบลปลวกแดง อำเภอปลวกแดง จังหวัดระยอง ปัจจุบันลงแข่งขันในระดับไทยลีก 3 โซนภาคตะวันออก
ประวัติสโมสร > ก่อตั้ง

ปี พ.ศ. 2555 สโมสรฟุตบอลระยอง ยูไนเต็ด ได้ทำการซื้อสิทธิ์ขาดในการบริหารสโมสรต่อจาก สโมสรฟุตบอลปราจีนบุรี (ปราจีนบุรี เอฟซี) เพื่อลงแข่งขันในลีกภูมิภาค ดิวิชัน 2 ฤดูกาล 2555 (โซน กรุงเทพและปริมณฑล)
ภายหลังจากที่สโมสรได้รับสิทธิในการบริหารทีม ได้แต่งตั้งให้ ประภาร นาคพงษ์ เป็นผู้ฝึกสอนคนแรก โดยในช่วงแรกสโมสรยังคงลงแข่งขันภายใต้ชื่อปราจีนบุรี เอฟซี ต่อมาในเดือนมีนาคม พ.ศ. 2555 ทางสโมสรได้ยื่นเรื่องต่อฝ่ายจัดการแข่งขันลีกภูมิภาค ดิวิชัน 2 ขอเปลี่ยนชื่อจากสโมสรจากเดิม ปราจีนบุรี เอฟซี เป็นสโมสรใหม่ ระยอง ยูไนเต็ด
วันที่ 18 พฤษภาคม 2555 คณะกรรมการจัดการแข่งขัน มีมติความเห็นชอบในการเปลี่ยนชื่อสโมสรจาก ปราจีนบุรี เอฟซี เป็น สโมสรฟุตบอลระยอง ยูไนเต็ด  และลงแข่งขันภายใต้ชื่อระยอง ยูไนเต็ด นับแต่นั้นมา โดยในฤดูกาลแรกสโมสรสามารถคว้าตำแหน่งรองแชมป์ ในโซนกรุงเทพและปริมณฑลได้สำเร็จ ทำให้ได้ไปแข่งขันในรอบแชมเปียนส์ลีก ก่อนจะได้อันดับ 2 ของกลุ่ม A พร้อมกับเลื่อนชั้นสู่ไทยลีกดิวิชั่น 1
ประวัติสโมสร > ดิวิชั่น 1

ในการแข่งขันไทยลีกดิวิชัน 1 2556 สโมสรมีผลงานย่ำแย่ เมื่อชนะในลีกเพียงแค่ 6 นัด ตลอดทั้งฤดูกาล และแพ้ถึง 19 นัด (โดยในจำนวนนี้เป็นการแพ้รวดถึง 7 นัดติดต่อกัน) ทำให้ได้อันดับสุดท้ายของตารางคะแนน และตกชั้นกลับไปเล่นในดิวิชั่น 2
ประวัติสโมสร > ปลวกแดง ระยอง ยูไนเต็ด

ปี พ.ศ. 2557 หลังจากตกชั้นลงมาจากไทยลีก ดิวิชัน 1 นายชัยยงค์ คูเพ็ญวิจิตตระการ นายกเทศมนตรี เทศบาลตำบลบ้านปลวกแดง ซึ่งเคยเป็นอดีตรองประธานสโมสรของ สโมสรฟุตบอลปลวกแดง ได้เข้ามาเป็นผู้บริหารคนใหม่ของสโมสร และเปลี่ยนชื่อสโมสรเป็น ปลวกแดง ระยอง ยูไนเต็ด โดยต้องลงเล่นในลีกภูมิภาค ดิวิชัน 2 โซนกรุงเทพและภาคกลาง
การแข่งขันในโซนกรุงเทพและภาคกลาง สโมสรได้อันดับที่ 13 ในฤดูกาล 2557 และได้อันดับที่ 10 ในฤดูกาล 2558
ประวัติสโมสร > ปลวกแดง ยูไนเต็ด

หลังจากจบฤดูกาล 2561 ปลวกแดง ระยอง ยูไนเต็ดได้ย้ายสนามเหย้าจากสนามกีฬากลางจังหวัดระยองมาใช้ซีเคสเตเดียมในอำเภอปลวกแดงเพื่อแข่งขันในฤดูกาล 2562 และเปลี่ยนชื่อจากปลวกแดง ระยอง ยูไนเต็ดเป็นปลวกแดง ยูไนเต็ด
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

แชมป์ โซนภาคตะวันออก (ไทยลีก 3 ฤดูกาล 2563)
รองแชมป์ โซนกรุงเทพและปริมณฑล (ลีกภูมิภาค ดิวิชัน 2 ฤดูกาล 2555)
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2561 | ไทยลีก 4 โซนภาคตะวันออก | 27 | 11 | 8 | 8 | 40 | 28 | 41 | อันดับที่ 3 | รอบคัดเลือก | รอบคัดเลือกรอบสอง | – |  วรุต ตรงกระโทก | 8 |
| 2562 | ไทยลีก 4 โซนภาคตะวันออก | 28 | 8 | 8 | 12 | 35 | 39 | 32 | อันดับที่ 5 | รอบ 32 ทีมสุดท้าย | รอบเพลย์ออฟ | – |  อลงกรณ์ นึกหมาย | 8 |
| 2563–64 | ไทยลีก 3 โซนภาคตะวันออก | 17 | 12 | 3 | 2 | 43 | 15 | 39 | อันดับที่ 1 | รอบ 32 ทีมสุดท้าย | รอบคัดเลือกรอบสอง | – |  อัลบือร์ตู โกเวีย | 13 |
| 2564–65 | ไทยลีก 3 โซนภาคตะวันออก | 22 | 12 | 4 | 6 | 29 | 23 | 40 | อันดับที่ 3 | รอบ 64 ทีมสุดท้าย | รอบ 32 ทีมสุดท้าย | – |  วรุต ตรงกระโทก | 14 |
| 2565–66 | ไทยลีก 3 โซนภาคตะวันออก | 22 | 8 | 5 | 9 | 22 | 26 | 29 | อันดับที่ 7 | ไม่ได้เข้าร่วม | รอบเพลย์ออฟ | – |  ซีอากู ซังตุส | 7 |
| 2566–67 | ไทยลีก 3 โซนภาคตะวันออก | 20 | 9 | 7 | 4 | 36 | 20 | 34 | อันดับที่ 3 | ไม่ได้เข้าร่วม | รอบคัดเลือกรอบแรก | รอบ 32 ทีมสุดท้าย |  จักริน เยือกเย็น | 8 |
| 2567–68 | ไทยลีก 3 โซนภาคตะวันออก |  |  |  |  |  |  |  |  | ไม่ได้เข้าร่วม | รอบคัดเลือกรอบสอง | รอบ 8 ทีมสุดท้าย |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
โลโก้ทีม

ระยอง ยูไนเต็ด
 2555
ปลวกแดง ระยอง ยูไนเต็ด
 2557-2561
แหล่งข้อมูลอื่น

สโมสรฟุตบอลปลวกแดง ยูไนเต็ด ที่เฟซบุ๊ก
หมายเลขแอร์ดิช

หมายเลขแอร์ดิช (ฮังการี: Erdős number) ตั้งขึ้นเพื่อเป็นเกียรติแก่นักคณิตศาสตร์ชาวฮังการี พอล แอร์ดิช (Paul Erdős) ซึ่งเป็นผู้เขียนบทความทางคณิตศาสตร์ที่มีคุณประโยชน์มากมายที่สุดผู้หนึ่ง หมายเลขแอร์ดิช เป็นหนึ่งในวิธีการที่แสดง "ระยะทางระหว่างความร่วมมือกัน" (collaborative distance) ระหว่างผู้เขียนบทความทางคณิตศาสตร์คนใดคนหนึ่ง กับ พอล แอร์ดิช
นิยาม

ผู้เขียนบทความคนใดคนหนึ่งจะได้รับหมายเลขแอร์ดิชก็ต่อเมื่อเขาได้เขียนบทความทางคณิตศาสตร์ร่วมกับผู้เขียนบทความที่ได้รับหมายเลขแอร์ดิชอยู่แล้ว พอล แอร์ดิช คือผู้ที่มีหมายเลขแอร์ดิชหมายเลข 0 ถ้าหมายเลขแอร์ดิชที่น้อยที่สุดของผู้เขียนบทความร่วม คือ k ผู้เขียนบทความที่ยังไม่มีหมายเลขแอร์ดิช จะได้รับ หมายเลขแอร์ดิชหมายเลข k+1
ตลอดช่วงชีวิตของแอร์ดิช เขาเขียนบทความทางคณิตศาสตร์มากกว่า 1,500 บทความ เกือบทั้งหมดเป็นผลงานที่เขียนร่วมกับผู้อื่น มีผู้ที่ได้ร่วมงานกับพอล แอร์ดิชโดยตรง 511 คน  ซึ่งทั้งหมดนี้คือผู้ที่มี หมายเลขแอร์ดิชหมายเลข 1 ผู้ที่มีผลงานร่วมกับคนเหล่านี้ (แต่ไม่ได้มีผลงานร่วมกับแอร์ดิชโดยตรง) จะมีหมายเลขแอร์ดิชหมายเลข 2 (9,267 คน ในปี ค.ศ. 2010) ผู้ที่ได้ร่วมงานกับผู้ที่มีหมายเลขแอร์ดิชหมายเลข 2 (แต่ไม่ได้ร่วมงานกับแอร์ดิชหรือผู้ที่มีหมายเลขแอร์ดิชหมายเลข 1) จะมีหมายเลขแอร์ดิชหมายเลข 3 เป็นต้น ผู้ที่ไม่ได้เขียนบทความร่วมกับผู้ที่มีหมายเลขแอร์ดิชใดๆ จะถือว่ามีหมายเลขแอร์ดิชอนันต์ (infinite) หรืออนิยาม (undefined) เมื่อแอร์ดิชเสียชีวิตในปี ค.ศ. 1996 หมายเลขแอร์ดิชที่น้อยที่สุดที่ผู้เขียนบทความจะได้รับจะเท่ากับ 2
แคสเปอร์ กอฟฟ์แมน (Casper Goffman) น่าจะเป็นคนแรกที่ให้คำนิยามของหมายเลขแอร์ดิช กอฟฟ์แมนเป็นนักวิจัยทางคณิตศาสตร์ซึ่งมีหมายเลขแอร์ดิชหมายเลข 1 ในปีค.ศ. 1969 เขาตีพิมพ์ข้อสังเกตเกี่ยวกับผลงานของแอร์ดิชที่ทำร่วมกับผู้อื่นจำนวนมากมาย ในบทความชื่อ "And what is your Erdős number?"
(แล้วหมายเลขแอร์ดิชของคุณคือหมายเลขอะไร?)
ผลกระทบ

หมายเลขแอร์ดิชเป็นส่วนหนึ่งของตำนานของนักคณิตศาสตร์ทั่วโลกมาเป็นเวลานานหลายปี ในบรรดานักคณิตศาสตร์ที่ยังทำงานอยู่ในช่วงเปลี่ยนสหัสวรรษ หมายเลขแอร์ดิชที่มากที่สุดคือ 15 หมายเลขแอร์ดิชเฉลี่ยเท่ากับ 4.65 และแทบทุกคนที่มีหมายเลขแอร์ดิช จะมีหมายเลขแอร์ดิชน้อยกว่า 8 และเนื่องจากในปัจจุบันมีการทำงานร่วมกันในวงการวิทยาศาสตร์แขนงต่างๆ จึงมีบุคคลซึ่งไม่ได้เป็นนักคณิตศาสตร์แต่ทำงานในแวดวงวิทยาศาสตร์ จำนวนมากที่มีหมายเลขแอร์ดิชด้วย
ดูเพิ่ม

หมายเลขเบคอน (Bacon number) เป็นการประยุกต์แนวความคิดเดียวกันนี้ไปยังอุตสาหกรรมภาพยนตร์ โดยการเชื่อมโยงดารานักแสดงที่ทำงานร่วมกันในภาพยนตร์เรื่องหนึ่งๆ
ถ้าเอลิซ่า (เสื้อแดง) ร่วมเขียนบทความทางวิชาการกับ พอล แอร์ดิช (เสื้อเทา) และได้ร่วมเขียนกับกับทอม (เสื้อน้ำเงิน) ในอีกบทความหนึ่ง แต่ทอมไม่เคยมีผลงานร่วมกับ พอล แอร์ดิช เอลิซ่าได้หมายเลขแอร์ดิช +1 และทอมจะได้ที่ +2 ซึ่งหมายถึงห่างจากพอล แอร์ดิช 1 และ 2 ขั้นตามลำดับ
หมูทอด

| --- | --- |
หมูทอดจัดใส่จาน
มื้อ: จานหลัก
ภูมิภาค: ทั่วโลก
อุณหภูมิเสิร์ฟ: ร้อนหรือเย็น
ส่วนผสมหลัก: เนื้อหมู แป้งเปียก หรือแป้งแห้งผสมเครื่องปรุง
 ตำราอาหาร: หมูทอด
หมูทอด เป็นประเภทอาหารที่มีความหลากหลายทั้งในด้านรูปแบบและรสชาติที่สามารถพบได้ในหลาย ๆ ตำรับอาหารทั่วโลก ในการทำหมูทอด เนื้อหมู อันเป็นเนื้อสัตว์ที่มีความนุ่มและสามารถประยุกต์ทำเมนูอาหารได้หลากหลายชนิด มักจะถูกนำไปปรุงโดยใช้การทอดอย่างเดียว เพื่อให้ได้สัมผัสความกรอบและช่วยดึงรสชาติออกมา
รายการชื่อด้านล่างนี้รวบรวมอาหารประเภทหมูทอดที่เป็นเอกลักษณ์ของวัฒนธรรมต่าง ๆ ทั่วโลก
รายชื่ออาหารจำพวกหมูทอด

สเตกเฟล็ด (Stegt flæsk) หมูสามชั้นทอดของประเทศเดนมาร์ก นิยมเสิร์ฟคู่กับมันฝรั่งและซอสพาร์สลีย์ (persillesovs)
กรีโยต์ (Griot) อาหารประเภทจานหลักของประเทศเฮติ ทำจากสันคอหมูหมักกรดมะนาว จากนั้นจึงนำไปตุ๋นและทอดในน้ำมันท่วมตามลำดับ
ทงกัตสึ อาหารญี่ปุ่นทำจากเนื้อหมูแผ่นชุบเกล็ดขนมปังแล้วนำไปทอดในน้ำมันท่วม
ค็อทเล็ท ซาโบวี (Kotlet schabowy) อาหารโปแลนด์ ทำจากเนื้อหมูแผ่นทอด
มาทราย บอชัชกา (Mátrai Borzaska) เป็นอาหารฮังการีแบบดั่งเดิมจากแถบภูเขามาทรา ทำจากเนื้อหมูสันนอก (บางแห่งใช้อกไก่) ชุบแป้งและไข่ที่ผสมมันฝรั่งขูด ราดเกรวีชีสและครีมเปรี้ยว แล้วโรยด้วยมันฝรั่งฝอย